(1617) Wy quam ' n by een alomme / ' tWas in den morghen - stont / Myn jonck - hert wert van haer ghesont / ' tWas een zoo schoone Blomme In ' sWerelts Hof playsant Haers ghelijck men noyt en vant .Seer lustich met couragy Ghinghen wy hant aen hant / Spaceren door het groene Lant / In Velden en Bosschagy Blomkens van schoon coleur / Gaven ons alzoo soeten geur .De wilde Dierkens spronghen Al in dat groene Rijs / ' tScheen te wesen het Paradijs / De Voghelkens die songhen / Al in dat soete dal / Lustich / kluchtich over al .